recursal/SuperWikiNEXT-32B huggingface dataset:
**அவ் எம். எல். டேவிசு** (Huw M. L. Davies) ஒரு பிரித்தானிய வேதியியலாளர் ஆவார். ராயல் வேதியியல் கழகத்தில் இவர் உறுப்பினராகவும் தேர்ந்தெடுக்கப்பட்டார். 2008 ஆம் ஆண்டு முதல் அமெரிக்காவிலுள்ள எமரி பல்கலைக்கழகத்தில் ஆசா கிரிக்சு கேண்ட்லர் அமைப்பால் பரிந்துரைக்கப்பட்ட கரிம வேதியியல் பேராசிரியராக இருந்து வருகிறார் .

இங்கிலாந்து நாட்டின் வேல்சு நகரிலுள்ள அபெரிசுட்வித் மாகாணத்தில் பிறந்த இவர் 1977 ஆம் ஆண்டு கார்டிப் பல்கலைக்கழகத்தில் வேதியியலில் முதல் வகுப்புடன் இளநிலை பட்டம் பெற்றார். 1980 ஆண்ட்டு கிழக்கு ஆங்கிலியா பல்கலைக்கழகத்தில் முனைவர் பட்டம் பெற்றார் பிரின்சுடன் பல்கலைக்கழகத்தில் பிந்தைய முனைவர் பதவிக்குப் பிந்தைய ஆராய்ச்சி நிலையை அடைந்த பின்னர் இவர் வேக் வன பல்கலைக்கழகத்தில் ஆசிரியராக சேர்ந்து அங்கு முழுமையான பேராசிரியரானார். பின்னர் இவர் பஃபலோ பல்கலைக்கழகத்தில் சேர்ந்தார். அங்கு இவர் அப்பல்கலைக்கழகத்தின் புகழ்பெற்ற பேராசிரியர் மற்றும் லார்க்கின் கல்விக் கழகத்தில் கரிம வேதியியல் பேராசிரியர் பதவிகளை வகித்தார். 2008 ஆம் ஆண்டு எமோரி பல்கலைக்கழகத்திற்கு சென்றார்.

பேராசிரியர் டேவிசின் ஆராய்ச்சி புதிய செயற்கை முறைகள் மற்றும் அவற்றின் பயன்பாடுகளை மொத்த தொகுப்பு மற்றும் மருந்து கண்டுபிடிப்புகளை மேம்படுத்துவதாக அமைந்திருந்தது. இவரது ஆய்வுகள் சமச்சீரற்ற வினையூக்கிகள், கார்பீனாய்டு வேதியியல், புதிய செயற்கை முறையின் வளர்ச்சி, உயிரியல் ஒப்புமையுடன் செயல்படும் இயற்கை பொருட்களின் ஒட்டு மொத்த தொகுப்பு மற்றும் சமச்சீரற்ற சிகிச்சை முகவர்களின் வளர்ச்சி ஆகியவற்றை உள்ளடக்கியிருந்தது. பல ஆராய்ச்சி குழுக்கள் இவரது சமச்சீரற்ற டைரோடியம் வினையூக்கிகளைப் பயன்படுத்தியுள்ளன.

மேற்கோள்கள்
-----------

1. ↑  "The Davies Group - Professor Huw M. L. Davies". பார்க்கப்பட்ட நாள் 19 September 2016.
2. ↑  "Huw Davies". *Emory University*. Archived from the original on 12 செப்டம்பர் 2016. பார்க்கப்பட்ட நாள் 19 September 2016. `{{cite web}}`: Check date values in: `|archive-date=` (help)

புற இணைப்புகள்
--------------

* A video interview of Professor Davies
Zoo in தமிழ் நாடு, இந்தியாவார்ப்புரு:SHORTDESC:Zoo in தமிழ் நாடு, இந்தியா

இந்தியாவில் உள்ள தமிழ்நாடு மாநிலத்தின் வேலூர் மாவட்டத்தில் **அமிர்தி உயிரியல் பூங்கா** (Amirthi Zoological Park) காணப்படுகிறது. இப்பூங்கா வேலூர் நகரில் இருந்து சுமார் 16 மைல் அல்லது 25 கிலோமீட்டர் தூரத்தில் அமைந்துள்ளது. 25 ஹெக்டேர் அளவுக்குப் பரந்து விரிந்துள்ள அமிர்தி உயிரியல் பூங்காவில் அழகான நீர்வீழ்ச்சி ஒன்றும் காணப்படுகிறது.

அமிர்தி வனத்தின் பாதி பரப்பளவு வனவிலங்கு சரணாலயத்திற்கும் மறு பாதி சுற்றுலாத் தலமாகவும் பிரித்துப் பராமரிக்கப்படுகிறது. சுமார் ஒரு கிலோமீட்டர் தூரத்தில் உள்ள மலையேற்றம் ஒரு அழகான நீர்வீழ்ச்சியை முழுமையாகப் பார்வையிட வழிவகுக்கிறது. நீர்வீழ்ச்சியில் பருவமழை காலங்களில் நீரின் வீழ்ச்சி அதிகமாக இருக்கும். சுற்றுலாப் பயணிகளின் வருகை விடுமுறை நாள்களில் மட்டும் அதிகமாக உள்ளது. இவ்வன விலங்குப் பூங்காவில் மான்கள், கீரிப்பிள்ளைகள், நரிகள், குரங்குகள், சிவப்பு தலை கிளிகள், காதல் பறவைகள், ஆமைகள், மயில்கள், முதலைகள்,காட்டுப் பூனைகள், கழுகுகள், வாத்துகள், புறாக்கள், காட்டுக் கிளிகள்,முயல்கள், மலைப்பாம்புகள் முதலியன வாழ்கின்றன.

வளர்ச்சியும் விரிவாக்கமும்
--------------------------

செப்டம்பர் 13, 2013 அன்று, தமிழக அரசு அமிர்தி உயிரியல் பூங்காவின் வளர்ச்சிக்காக 3.5 கோடி ரூபாய் ஒதுக்கீடு செய்துள்ளது. இந்த நிதியின் மூலம் தங்கும் விடுதிகள், போதுமான குடிநீர் வசதி, அவசியமான தகவல் மையங்கள், உணவு விடுதிகள், நீர் வீழ்ச்சிக்குச் செல்லும் பாதைகள் மற்றும் பார்வை கோபுரங்கள்  போன்ற அபிவிருத்திப் பணிகள் நடைபெறும் என்று அறிவிக்கப்பட்டு செயல் படுத்தப்பட்டு வருகிறது.

தமிழ்நாடு வனத் துறை 19 கோடி ரூபாய் செலவில் அமிர்தி விலங்கியல் பூங்காவை மேம்படுத்த திட்டமிட்டுள்ளது. மத்திய சுற்றுலா ஆணையமும் (CZA) அமிர்தி மிருகக்காட்சி சாலையை மேம்படுத்த ஒப்புதல்  அளித்துள்ளதாக வேலூர் மாவட்ட ஆட்சியர் தெரிவித்துள்ளார். 

எதிர்காலத்தில் யானைகளுக்கான புத்துணர்வு முகாம்கள் நடத்துவதற்கு வாய்ப்புள்ள சாத்தியமான காடுகளில் ஒன்றாக வேலூர் வனப்பிரிவில் உள்ள அமிர்தி காடு  இருக்கிறது.

வெளி இணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. ↑  "Amirthy Zoological Park". *thechennai.wordpress.com*. பார்க்கப்பட்ட நாள் 2 Feb 2014.
2. ↑  "Amirthi Zoological Park". *vellore.tn.nic.in*. Archived from the original on 26 செப்டம்பர் 2010. பார்க்கப்பட்ட நாள் 25 November 2010. `{{cite web}}`: Check date values in: `|archive-date=` (help)
3. ↑  "Amirthi zoo to get Rs 3.5-crore facelift". *The Indian Express*. 13 September 2013. .
4. ↑  "Rs. 20 crore earmarked for digging elephant-proof trenches, says Minister". *The Indian Express*. 6 September 2013. .
5. ↑  "Forest Department plans to upgrade Amirthi zoo". *The Hindu*. 10 October 2010 இம் மூலத்தில் இருந்து 8 ஏப்ரல் 2014 அன்று. பரணிடப்பட்டது.. .
6. ↑  "Amirthi forests may host elephants' camp". *The Hindu*. 16 February 2012. .
7. ↑  "Amirthi forests may host jumbo camps". *The Indian Express*. 23 January 2012. .

இதனையும் காண்க
--------------

* வேலூர் சுற்றுலா
மேளா சிராகனைக் கொண்டாடுதல்
**சிராகன்** **விழா** அல்லது **சாலிமார் விழா** ( பஞ்சாபி: میلہ چراغاں  ; "விளக்குகளின் திருவிழா") என்பது 16 ஆம் நூற்றாண்டில் லாகூரில் வாழ்ந்த பஞ்சாபி கவிஞரும் சூஃபி துறவியுமான ஷா ஹுசைனின் (1538-1599) நினைவு நாளில் நடத்தப்படும் ஆண்டுவிழா ஆகும். இது பாகிஸ்தானின் லாகூர் புறநகரில் உள்ள சாலிமார் தோட்டத்தை ஒட்டிய பாக்பன்புராவில் உள்ள ஷா ஹுசைனின் சன்னதியில் நடைபெறுகிறது. 1958ல் ஜனாதிபதி அயூப் கான் உத்தரவிடும் வரை, சாலிமார் பூங்காவிலும் இவ்விழா நடந்து வந்தது.

தொடக்கத்தில் இந்த திருவிழா தான் பஞ்சாபில் பெரியதும் முதன்மையானதுமாக இருந்தது, ஆனால் இப்போது பசந்துக்கு அடுத்தபடியாக வருகிறது.இந்திய துணைக்கண்டத்தின் மிகப்பழமையான விழாவான இதில் சாதாரண விவசாயிகள், முகலாய ஆட்சியாளர்கள், பஞ்சாபி சீக்கியர்கள் மற்றும் பிரித்தானிய ஆட்சியின் போது பிரித்தானிய அதிகாரிகள் கூட இந்த விழாவில் கலந்து கொண்டு நினைவுகூர்ந்துள்ளார். மகாராஜா ரஞ்சித் சிங் (13 நவம்பர் 1780-27 ஜூன் 1839) இந்த 16 ஆம் நூற்றாண்டின் சூஃபி துறவியான ஷா ஹுசைன் மீது அதிக மரியாதை வைத்திருந்தார். 19 ஆம் நூற்றாண்டின் முற்பகுதியில், பஞ்சாபில் சீக்கியர்கள் ஆட்சி செய்த காலத்தில், மகாராஜா ரஞ்சீத் சிங் லாகூர் கோட்டையில் இருந்து இந்த திருவிழா நடக்கும் இடத்திற்கு ஊர்வலம் செல்வார். ஆயிரக்கணக்கான சீக்கியர்கள், முஸ்லிம்கள் மற்றும் இந்துக்களுடன், பேரரசர் தனது அரண்மனையிலிருந்து சன்னதிக்கு வெறுங்காலுடன் ஊர்வலம் செல்வார், என்பதாக வரலாற்றுக் குறிப்புகளில் குறிப்பிடப்பட்டுள்ளது.

படத்தொகுப்புக்கள்
-----------------

* ஒரு டெர்விஷ்ஒரு டெர்விஷ்
* நாட்டுப்புற சமையல்நாட்டுப்புற சமையல்
* இனிப்புகள் தயாரித்தல்இனிப்புகள் தயாரித்தல்

மேலும் பார்க்கவும்
------------------

* பசந்த் அல்லது பசந்த் காத்தாடி விழா (பஞ்சாப்)
* பிர் மாங்கோ அர்ஸ்
* இந்தியாவின் ராஜஸ்தானில் உள்ள உர்ஸ் (அஜ்மீர்) .
* ஷா ஹுசைன்

மேற்கோள்கள்
-----------

1. 1 2  (Shafqat Tanvir Mirza) An article on Mela Chiraghan on Academy of the Punjab in North America (APNA) website Published 29 March 2005, Retrieved 13 January 2020
2. ↑  "Mela Chiraghan -- Where the light is stronger than the darkness in Lahore (article with many pictures from the festival)". *Dawn (newspaper)*. 4 April 2016. .
**சோபா நாகி ரெட்டி** (Shobha Nagi Reddy) (16 டிசம்பர் 1968 - 24 ஏப்ரல் 2014) இந்தியாவின் ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் தனது கட்சியில் ஏற்பட்ட அரசியல் கொந்தளிப்பு காரணமாக ராஜினாமா செய்யும் வரை 2012 வரை நான்கு முறை ஆந்திரப் பிரதேசத்தின் சட்டமன்றத்தில் அல்லகட்டா சட்டமன்றத் தொகுதியை பிரதிநிதித்துவப்படுத்தினார். ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகப் பணியாற்றிய அவர், பிரஜாராஜ்யம் கட்சியின் செய்தித் தொடர்பாளராகவும், முன்பு பொதுச் செயலாளராகவும், தெலுங்கு தேசம் கட்சியின் மாநிலக் குழு உறுப்பினராகவும் இருந்தார். 2012 இல், இவர் பிரசா ராச்சியம் கட்சியிலிருந்து விலகி, ஒய். எஸ். ஆர். காங்கிரஸ் கட்சியில் சேர்ந்தார். இவரது கணவர் பூமா நாகி ரெட்டியும் ஒரு அரசியல்வாதி ஆவார். அவர் இரண்டு முறை சட்டமன்ற உறுப்பினராகவும், மூன்று முறை நாடாளுமன்ற உறுப்பினராகவும் பணியாற்றினார்.

இறப்பு
------

23 ஏப்ரல் 2014 அன்று தனது 45 வயதில் ஒரு வாகன விபத்தில் இறந்தார். இதைத் தொடர்ந்து இவரது கணவர் பூமா நாகிரெட்டியும், 12 மார்ச் 2017 அன்று மாரடைப்பில் இறந்தார். இவர்களுக்கு அரசியல்வாதியான பூமா அகிலபிரியா உட்பட மூன்று குழந்தைகள் இருக்கின்றனர்.

மேற்கோள்கள்
-----------



1. ↑  "Bhuma Shobha Nagireddy No More". Filmcircle. Archived from the original on 26 ஏப்பிரல் 2014. பார்க்கப்பட்ட நாள் 24 ஏப்பிரல் 2014.
2. ↑  "Shobha submits fresh resignation". Expressbuzz. Archived from the original on 3 March 2016. பார்க்கப்பட்ட நாள் 19 March 2012.
3. ↑  "Bhuma, Sobha Nagireddy Declared Dead". *Tollywooddaily* (Hyderabad, India). 24 April 2014 இம் மூலத்தில் இருந்து 26 April 2014 அன்று. பரணிடப்பட்டது.. .
**களனிப் பள்ளத்தாக்குத் தொடருந்துப் பாதை** (*Kelani Valley Railway Line*, களனிவெளிப் புகையிரத சேவை) இலங்கையின் கொழும்பு மாவட்டத்தையும், கேகாலை, மற்றும் இரத்தினபுரி மாவட்டங்களின் சில பகுதிகளையும் இணைக்கும் தொடருந்துப் பாதை ஆகும். களனிவெளிப் பாதை முழுவதும் 1,676 மிமீ (5 அடி 6 அங்) அகலம் கொண்ட ஒற்றைப் பாதையாகும்.

பாதை வழி
--------

நுகேகொடை தொடருந்து நிலையம்
களனிவெளிப் பாதை கொழும்பு மருதானை தொடருந்து நிலையத்தில் இருந்து தென்கிழக்கு நோக்கிச் செல்கிறது. இது முக்கிய கொழும்பு புறநகர்களான நுகேகொடை, மகரகமை வழியாக சென்று கிழக்குப் பதிக்கு நகருகிறது. இது ஹோமகமையில் தெற்கு அதிவேக நெடுஞ்சாலையைக் கடந்து அவிசாவளையைச் சென்றடைகிறது.

இப்பாதையில் உள்ள முக்கிய தொடருந்து நிலையங்கள் கொழும்பு கோட்டை, மருதானை, நாரகேன்பிட்டி, நுகேகொடை, மகரகமை, பன்னிப்பிட்டி, கொட்டாவை, ஓமகமை, மீகொடை, பாதுக்கை, கொஸ்கமை, அவிசாவளை ஆகியனவாகும்.

வரலாறு
------

### குற்றகலப் பாதை

களனிவெளிப் பாதை 2 அடி 6 அங் (762 மிமீ) பெருந்தோட்டங்களின் தேவைகளுக்காக குற்றகலப் பாதைப் பணிகள் 1899 ஆம் ஆண்டில் ஆரம்பிக்கப்பட்டு 1902 செப்டம்பர் 15 ஆம் நாள் கொழும்பில் இருந்து அவிசாவளை வரை சேவைக்கு விடப்பட்டது. 1903 செப்டம்பர் 14 இல் எட்டியாந்தோட்டை வரை சேவை நீடிக்கப்பட்டது. 1912 ஆம் ஆண்டில் இதன் கிளைப் பாதை ஒன்று அவிசாவளையில் இருந்து இரத்தினபுரி வரை 1912 சனவரி 15 இலும், பின்னர் டெலா வரை 1916 ஏப்ரல் 3 அன்றும், ஓப்பநாயக்க வரை 1919 மே 2 அன்றும் ஆரம்பிக்கப்பட்டது. அவிசாவளை - எட்டியாந்தோட்டைப் பாதை 1942 ஆம் ஆண்டில் மூடப்பட்டது. ஓமகமை - ஓப்பநாயக்க பாதை 1973 ஆம் ஆண்டில் மூடப்பட்டது.

1978 ஆம் ஆண்டில் அவிசாவளை வரையான சேவை மீண்டும் ஆரம்பிக்கப்பட்டது.

### பாதை அகலப்படுத்தல்

1992-ஆம் ஆண்டில் குற்றகலப் பாதையை 1,676 மிமீ (5 அடி 6 அங்) அகலப் பாதையாக மாற்றும் திட்டம் ஆரம்பிக்கபட்டது. 1996-ஆம் ஆண்டில் கொழும்பில் இருந்து அவிசாவளை வரை 58 கிமீ தூரம் பாதை அகலப்படுத்தப்பட்டது. அவிசாவளைக்கு அப்பாலான பாதைகள் முற்றாக மூடப்பட்டன. அவிசாவளைக்கும் எட்டியாந்தோட்டை, மற்றும் ஒப்பநாயக்கா வரையுமான பாதைகளில் தற்போது பாழடைந்த தொடருந்து நிலையங்களும், பாலங்களுமே காணப்படுகின்றன.

மேற்கோள்கள்
-----------

1. ↑  "The Island". *Rampala regime in the local Railway History*. 2010-07-19 இம் மூலத்தில் இருந்து 2016-03-03 அன்று. பரணிடப்பட்டது.. .
2. 1 2 3  "1931 FERGUSONS CEYLON DIRECTORY". சிலோன் ஒப்சர்வர். 1931. பார்க்கப்பட்ட நாள் 27 பெப்ரவரி 2016. `{{cite web}}`: Check date values in: `|accessdate=` (help)
3. ↑

* Kelani Valley Railway Line in Google Earth
[*தொடர்பிழந்த இணைப்பு*]
* Kelani Valley Railway Line in Google Maps
*
**மோதிலால் நேரு** (6 மே 1861 – 6 பிப்ரவரி 1931) ஒரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக 1919–1920 மற்றும் 1928–1929 என இரண்டு முறை பதவி வகித்துள்ளார். இந்தியாவின் பெரிய அரசியல் குடும்பமான நேரு-காந்தி குடும்பத்தின் முன்னோடியாவார். இவர் முன்னாள் இந்தியப் பிரதமர் ஜவகர்லால் நேருவின் தந்தையும் ஆவார்.

அரசியல்
-------

தனது குடும்பத்தினருடன் நடுவில் அமர்ந்திருக்கும் மோதிலால் நேரு
காஷ்மீர் பண்டித் குடும்பத்தில் பிறந்த மோதிலால் அக்கால ஜெய்ப்பூர் மாநிலத்தில் வசித்துவந்தார். இவரது தாத்தா லெட்சுமிநாராயண், பிரித்தானிய கிழக்கிந்திய நிறுவனத்தின் முகலாயப் பேரரசு நீதிமன்றத்தில் வழக்கறிஞராயிருந்தவர். இவரது தந்தை கங்காதர் நேரு டெல்லியில் காவலராகயிருந்தவர். கேம்பிரிச் பல்கலைக்கழகத்தில் *பார் அட் லா* என்ற வழக்கறிஞர் பட்டம் பெற்றார். மகாத்மா காந்தியின் ஈர்ப்பால் 1918ல் இந்திய தேசிய காங்கிரசுக் கட்சியில் இணைந்தார். பின்னர் சுயாட்சிக் கட்சியில் இணைந்து பிரித்தானிய அரசுக்கெதிராய் போராடினார். சைமன் குழுவிடம் பேச்சு நடத்த 1928ல் அமைக்கப்பட்ட நேரு குழுவின் தலைவராகயிருந்தவர்.
இவர் ஐரோப்பிய நாகரிகத்தை பின் பற்றினார் .முன்கோபம் உள்ளவர்.இவர் தமது இருபதாவது வயதில் லாகூரில் காஷ்மீரத்துப் பெண்மணியை திருமணம் செய்து கொண்டார் .ஒரு ஆண் மகவைப் பிரசவித்த பின் அந்தப் பெண் இறந்து விட்டாள் .பின் அந்த குழந்தையும் இறந்துவிட்டது .இவரது இரண்டாம் மனைவி துஸ்சூ என்ற பெயருடைய சொரூப ராணியைத் திருமணம் செய்து கொண்டார் .

குடும்பம்
---------

இவரது துணைவியார் பெயர் சொரூப ராணி ஆவார். 1889ல் ஜவகர்லால் நேரு என்ற ஒரு புதல்வரும், 1900ல் பிறந்த விஜயலட்சுமி பண்டிட் மற்றும் 1907ல் பிறந்த கிருட்டிணா அதீசிங் என்ற இரு புதல்விகளும் இவருக்குண்டு.

மேற்கோள்கள்
-----------

குறிப்புகள்
-----------
**கவிதா ராதேசியாம்** (*Kavita Radheshyam*) ஓர் இந்திய நடிகையாவார். இயக்குனர் விக்ரம் பட்டின் *ஹூ டன் இட் உல்ஜான்* என்ற பரபரப்பூட்டும் நாடகத் தொடரில் அறிமுகமானார். இவர் முதன்மையாக கன்னடம், தமிழ் , இந்தி படங்களில் தோன்றி வருகிறார்.

தொழில்
------

### அறிமுகம்

ராதேசியாம் ஒரு நடிப்பு நிறுவனத்தில் 2009 இல் பட்டம் பெற்றார். இவர் சுபாஷ் கயின் *விசில் வுட்ஸ் இன்டர்நேஷனலின்* கீழ் தயாரிக்கப்பட்ட குறும்படங்களில் தொடர்ந்து நடித்தார். புகழ்பெற்ற இயக்குநர் பைசல் சயீப்பின் இந்தி திரைப்படமான *பாஞ்ச் கந்தே மியான் பாஞ்ச் கோடி* மூலம் கவிதா அறிமுகமானார். இந்தப் படம் டைம்ஸ் ஆஃப் இந்தியாவின் 2012 ஆம் ஆண்டின் முதல் 10 வெளிப்படையான திரைப்படப் பிரிவின் கீழ் பட்டியலிடப்பட்டது. திரைப்பட தயாரிப்பாளர் ரூபேஷ் பால் தனது *காமசூத்ரா 3 டி* படத்திற்காக இவரை அணுகினார். ஆனால் இவர் அதில் நடிக்க மறுத்துவிட்டார். இவர் 1988ஆம் ஆண்டில் வெளியான *கூன் பாரிமாங் என்ற படத்தின் மராத்தி மறு ஆக்கமான* பர்லா மல்வத் ரக்தானா *என்ற படத்தில் தோன்றினார்.*

பைசல் சைஃப் இயக்கிய படங்களில் ராதேஷியம் அடிக்கடி இணைந்து நடித்தார். இதில் *பாஞ்ச் கந்தே மியான் பாஞ்ச் கோடி*, *மெயின் ஹூன் ரஜினிகாந்த்*, *அம்மா* , தயாரிப்பில் உள்ள *ஷ்ராப் 3 டி* ஆகியவை அடங்கும்.

கவிதா பாபி
----------

பாலியல் கருத்தை கையாண்ட *கவிதா பாபி* என்ற வலைத் தொடரில் நடித்திருந்தார். இது கோவிட்-19 பெருந்தொற்று *காலத்தில் ஆசியாவில் அதிகம் பார்க்கப்பட்ட வலைத் தொடராக மாறியது. உலகளவில் 600 மில்லியன் பதிவிறக்கங்களை பதிவு செய்வதன் மூலம் இந்த நிகழ்ச்சி பார்வையாளர்களை விஞ்சியது.*

சான்றுகள்
---------

1. ↑  "Bold and Beautiful Uljhan – Glamgold". Archived from the original on 13 ஏப்ரல் 2014. பார்க்கப்பட்ட நாள் 29 September 2016. `{{cite web}}`: Check date values in: `|archive-date=` (help)
2. ↑  "Top 10 Bollywood's hottest scenes of 2012 – Top 10 – Hindi – Entertainment – The Times of India". பார்க்கப்பட்ட நாள் 29 September 2016.
3. ↑  Desk, Editorial. "Relatable language, believable bodies: What underpins the popularity of adult content on Indian OTT platforms" (in en). *firstpost.com*. .
4. ↑  Majumdar, Mayukh. "Uncensored: The Rise Of Indian Erotica On OTT Platforms" (in en). *mansworldindia.com*. .

வெளி இணைப்புகள்
---------------

* ஐ.எம்.டி.பி இணையத்தளத்தில் கவிதா ராதேசியாம்
2005இல் அரி ரங்க பிள்ளை
**அரி ரங்க கோவிந்தசாமி பிள்ளை** (Ariranga Govindasamy Pillay) (பிறப்பு:1945 சூன் 14) இவர் மொரிசியசின் தலைமை நீதிபதியாக 1996 முதல் 2007 வரை பணியிலிருந்தார். ஒய்.கே.ஜே. இயியுங் சிக் யுவான் என்பவருக்குப் பின்னர் பதவிக்கு வந்தார்.

ஆரம்ப கால வாழ்க்கை
------------------

1966 முதல் 1969 வரை இலண்டன் பொருளியல் பள்ளியில் பொருளாதாரத்தையும், அரசியல் அறிவியலையும் பயின்று பட்டம் பெற்றார். அதன் பிறகு ஆக்சுபோர்டில் உள்ள மேர்டன் கல்லூரியில் சட்டம் பயின்றார். 1971 இல் நீதித்துறை துறையில் கலையில் இளங்கலை பட்டம் பெற்ற இவர், 1972 இல் இலண்டனின் லிங்கன் விடுதியில் வழக்கறிஞராகச் சேர்ந்தார். மொரிசியசுக்குத் திரும்பியதும் இவர் சட்டம் பயிசி மேற்கொண்டார். 1987 வரை மொரிசியசிலுள்ள தலைமை சட்ட அறிஞர் அலுவலகத்திலும், நீதி அமைச்சகத்தின் சட்ட ஆலோசகராக பணியாற்றினார். சட்ட அலுவலகத்திலும், நீதி அமைச்சகத்திலும் முதன்மை ஆலோசகர், உதவி சட்ட அறிஞராகவும், நாடாளுமன்ற ஆலோசகராகவும் இவர் பல பதவிகளை வகித்தார்.

இவர் நீதிபதியாகவும் பின்னர் 1987 முதல் 1996 வரை மொரிசிய உச்சநீதிமன்றத்தின் மூத்த நீதிபதியாகவும் நியமிக்கப்பட்டார். 1996 மே 1 அன்று மொரிசியசின் தலைமை நீதிபதியாக நியமிக்கப்பட்டார். 2007 சூன் 13 அன்று ஓய்வு பெற்றார்.

இவர் மொரிசியசின் நீதி, சட்ட சேவை ஆணையத்தின் தலைவராக உள்ளார். 1997 முதல் பொருளாதார, சமூக, கலாச்சார உரிமைகள் தொடர்பான ஐக்கிய நாடுகளின் குழுவின் உறுப்பினராகவும் உள்ளார். அத்துடன் ஜனநாய, மனித உரிமைகள் ஆய்வுகளுக்கான ஆப்பிரிக்க மையத்தின் ஆளும் குழுவின் ஆலோசகராகவும் நியமிக்கப்பட்டார்.

மேற்கோள்கள்
-----------

1. ↑  "New Chief Justice Appointed". Government of Mauritius. 14 June 2007. Archived from the original on 14 November 2010. பார்க்கப்பட்ட நாள் 31 October 2010.
2. ↑  "Ariranga G. Pillay - Chairperson of the Commission". Competition Commission of Mauritius. Archived from the original on 28 செப்டம்பர் 2015. பார்க்கப்பட்ட நாள் 28 September 2015. `{{cite web}}`: Check date values in: `|archive-date=` (help)
3. ↑  "[Diaporama] Rejet de sa candidature: l'ex-chef juge Ariranga Pillay accuse le ministre Sinatambou d'ingérence". *Le Defi Media Group* (in பிரெஞ்சு). பார்க்கப்பட்ட நாள் 2019-10-23.
**குண்டூர் ஜனா ரெட்டி (Kunduru Jana Reddy)** (பிறப்பு 20 ஜூன் 1946) ஓர் இந்திய அரசியல்வாதியாவார். இவர் முதல்தெலங்காணா சட்டப் பேரவையின் எதிர்க்கட்சித் தலைவராக இருந்தார். 2009 முதல் 2014 வரை ஆந்திரப் பிரதேச மாநிலத்தில் பஞ்சாயத்து ராஜ் மற்றும் கிராமப்புற நீர் வழங்கல் அமைச்சராக பணியாற்றினார். அபோது ஆட்சியிலிருந்த இந்திய தேசிய காங்கிரசின் மிக முக்கியமான அமைச்சர்களில் ஒருவராக இருந்த இவர், மறைந்த முன்னாள் முதல்வர் எ. சா. ராஜசேகர் தலைமையிலான அரசாங்கத்தில் உள்துறை, சிறைகள், தீயணைப்பு சேவை, சைனிக் நலன், அச்சிடுதல் மற்றும் எழுதுபொருள் அமைச்சராக பணியாற்றினார். 2004 முதல் 2009 வரை. 2009 தேர்தலில் 6214 வாக்குகள் வித்தியாசத்தில் தெலுங்கு தேசம் கட்சியின் சீனப்பா ரெட்டி தேராவுக்கு எதிராக வெற்றி பெற்றார். 2014 இல் நோமுலா நர்சிமையாவை விட 16558 வாக்குகள் வித்தியாசத்தில் வெற்றி பெற்றார். 1994 தேர்தலில் தெலுங்கு தேசம் கட்சி வேட்பாளர் குண்டேபோயினாமே ராமமூர்த்தி யாதவிடம் தோல்வியடைந்தார்.

குறிப்புகள்
-----------

வெளி இணைப்புகள்
---------------

* AP NIC website of K Jana Reddy
[*தொடர்பிழந்த இணைப்பு*]
* Council of Ministers: K.Jana Reddy
* WordPress on K Jana Reddy
**ஆத்துப்பாளையம் அணை (Aathupalayam Dam)** என்பது தமிழ்நாட்டின் கரூர் மாவட்டம், க. பரமத்தி வட்டம், கார்வழி ஊராட்சியில் நொய்யல் ஆற்றின் குறுக்கே கட்டப்பட்ட அணையாகும். இதன் மூலம் ஆற்றில் மழை வெள்ள காலங்களில் வரும் உபரி நீரையும், கீழ் பவானி வாய்க்காலில் வரும் கசிவு நீரையும் தேக்கி வைத்து, கரூர் மாவட்டத்தில் 19,000 ஏக்கருக்கும் மேலான நிலங்கள் பாசனம் பெற்று வந்தன. அணை கட்டி முடிக்கப்பட்ட ஐந்து ஆண்டுகள் மட்டுமே பாசனத்திற்கு தண்ணீர் கிடைத்தது. அதன்பிறகு திருப்பூர் சாயப்பட்டறை கழிவு நீர் கலந்து வந்ததால் விவசாய நிலங்கள் பாழாயின. இதனால் இதிலிருந்து பாசனத்திற்கு தண்ணீர் திறந்துவிட உயர்நீதிமன்றம் தடைவிதித்தது.

வரலாறு
------

இந்த அணையின் கட்டுமான பணி 1980 இல் துவங்கப்பட்டது தொழில்நுட்ப சிக்கல் மற்றும் நிதி ஒதுக்கீட்டு தாமதங்கள் போன்றவற்றால் பணிகளை முடிக்க பத்தாண்டுகள் தாமதம் ஆனது.

1995 ஆம் ஆண்டுக்குப் பின் அணை நீரில் திருப்பூர் மற்றும் கோயம்புத்தூர் பகுதிகளில் உள்ள சாயப்பட்டறை மற்றும் பிளீச்சிங் தொழிற்சாலைகளில் இருந்து கழிவுநீர் நொய்யல் ஆற்றில் கலந்தது. இதனால் அணை நீர் வேளாண்மைக்குத் தகுதியற்றதாக ஆனது.[]

மேற்கோள்கள்
-----------

1. ↑  "India: National Register of Large Dams 2009" (PDF). Central Water Commission. Archived from the original (PDF) on 21 ஜூலை 2011. பார்க்கப்பட்ட நாள் 22 November 2011. `{{cite web}}`: Check date values in: `|archive-date=` (help)
2. ↑  "நொய்யல் ஆற்றில் மீண்டும் சாயக்கழிவு திறப்பு: கிணறுகள், விவசாய நிலங்கள் பாதிப்பு". தினமணி. 27 சூலை 2016. பார்க்கப்பட்ட நாள் 30 சூலை 2016.
**நுட்பம்**  எனும் பெயரில் கவிதை இணைய இதழ் உலக கவிதை தினமான மார்ச் 21ம் தேதி, 2022ஆம் ஆண்டு தொடங்கப்பட்டது. கவிதைகளுக்கும் கவிதைச் சார்ந்த பதிவுகளுக்குமான இணையதளமாக செயல்படுகிறது. தமிழ் இலக்கியத்தில் கவிதை எழுதுவோருக்கான ஒரு களமாகவும், கவிதையின் பல்வேறு பரிணாமங்களை முயற்சிக்கும் கவிஞர்களுக்கான களமாகவும் இருக்க வேண்டும் எனும் நோக்கத்தில் இரா.சந்தோஷ் குமார் என்பவரால் தொடங்கப்பட்டது. தமிழ் கவிதைகள், தமிழில் மொழிபெயர்க்கப்படும் கவிதைகளோடு, கவிதைச் சார்ந்த கட்டுரைகள், கவிதைத் தொகுப்பு குறித்தான விமர்சனங்கள், கவிஞர்கள் உடனான உரையாடல்கள் ஆகியவை வெளியாகின்றன. உரையாடல் பகுதியில் கவிஞர்கள் முதன் முதலாக வெளியிட்ட நூல், கவிஞர்களின் முதல் கவிதை பிரசுமான விபரம், உள்ளிட்ட கேள்விகளோடு ஒரு புதுமையான குறு நேர்காணலாக **"முதன் முதலாக"** எனும் தலைப்பின் கீழ் தொடர்ந்து வெளியாகிறது. நுட்பம் - பாட்கேஸ்ட் (Nutpam - Podcast) மூலமாக நுட்பம் இணையதளத்தில் வெளியாகும் கவிதைகள் ஒலி வடிவத்தில் ஒலிபரப்பு செய்யப்பட்டு வருகிறது. கவிதைகளை கேட்டுக்கொண்டே வாசிக்க இயலும். மார்ச் 21 - 2024 வரையிலும் முப்பது இதழ்கள் வெளியாகி உள்ளன.
காங்கேயம் காளை
காங்கேயம் பசு
கோவை சர்வதேச விமான நிலையத்தில் காங்கேயம் காளை சிலை
**காங்கேயம் காளை** (*Kangayam cattle*) என்பது இந்திய நாட்டில், தமிழ்நாடு மாநிலத்தில் திருப்பூர் மாவட்டத்தில் உள்ள காங்கேயம் தாலுகாவுக்கு உட்பட்ட பகுதிகளிலும், ஈரோடு, கரூர், நாமக்கல், தாராபுரம் போன்ற பகுதிகளில் விவசாயப் பணிக்காக வளர்க்கப்படும் ஒரு வகை நாட்டு மாடு இனம் ஆகும். இந்த வகை இனங்கள், இந்தியாவின் பிரசித்தி பெற்ற உள்நாட்டு இனம் ஆகும். தென் இந்தியாவின் அடையாள சின்னமாக, இந்தக் காளைகள் போற்றப்படுகின்றன.

காங்கேயம் காளைகள் இயல்பாக 4,000 முதல் 5,000 கிலோ எடையிலான வண்டிப் பாரத்தை இழுக்கும் திறன் கொண்டவை. கடுமையான காலநிலைக்கும், உள்ளூர் சூழ்நிலைக்கு ஏற்பவும் தகவமைத்து வாழக்கூடியவை. எல்லாம் நன்றாக இருக்கும் சூழ்நிலையில் மட்டுமல்லாமல் கடுமையான வெயில், பஞ்சக் காலத்திலும் நொடித்து போகாமல் பனையோலை, எள்ளு சக்கை, கரும்புத் தோகை, வேப்பந்தழை எனக் கிடைப்பதைச் சாப்பிட்டு உயிர் வாழக்கூடியவை.

காங்கேயம் பசுக்களின் பாலில் உயர்தரமான சத்துக்கள் காணப்படுகின்றது. பொதுவாகப் பால் உற்பத்தி நேரங்களில் இந்த வகையான இனங்கள் ஒரு நாளைக்கு 1.8 லிட்டரிலிருந்து 2.0 லிட்டர் பால் வரை கொடுக்கும் தன்மை கொண்டது. இன்னும் பல இன பசுக்களின் வருகையினாலும் விவசாயம் குறைந்து போனதினாலும், இந்த இனங்கள் குறைந்து கொண்டுவருவதாக கணக்கிடப்பட்டுள்ளது. காங்கேய மாடுகள் கேரளா, கர்நாடகா மற்றும் ஆந்திர மாநிலங்களுக்கு வேலைக்காக விரும்பி வாங்கிச் செல்லப்படுகின்றன.

ஏற்றுமதி
--------

Kangeyam Heritage Cow
காங்கேயம் காளைகள் இந்தியாவில் கேரளா, கர்நாடகா, ஆந்திரா போன்ற மாநிலங்களுக்கு மட்டும் இல்லாமல் இலங்கை, பிரேசில், பிலிப்பைன்ஸ், மலேயா போன்ற நாடுகளுக்கும் ஏற்றுமதி செய்யப்பட்டன. இவற்றில் பிரேசில் நாட்டில் இந்த வகை காளைகள் சிறப்பாக பாதுகாக்கப்பட்டு, மரபு வள மையம் சார்பாக சிறப்புக்கவனம் செலுத்தப்படுகிறது.

தோற்றம்
-------

காங்கேயம் மாடுகள் பிறக்கும்போது சிவப்பு நிறத்தில் இருக்கும், ஆறு மாத காலத்திற்குப் பிறகு சாம்பல் நிறத்துக்கும் மாறிவிடும். காளைகளும் இளம் காளைகளும் பொதுவாக சாம்பல் நிறத்தில் இருக்கும், திமில், முன்பகுதி, பின்கால் பகுதிகள் அடர்ந்த நிறத்தில் இருக்கும். பசுக்கள் சாம்பல் அல்லது வெள்ளை நிறத்தில் இருக்கும்.

உட்பிரிவுகள்;

* மயிலை (வெள்ளி)
* பிள்ளை (வெண்மை)
* செவலை (சிவப்பு)
* காரி (கறுப்பு)

மேற்கோள்கள்
-----------

1. ↑  பண்பாட்டில் காங்கேயக் காளைகள். தி இந்து தமிழ் 05 செப்டம்பர் 2015
2. ↑
3. ↑  "April 12: A movement to save Kangayam cattle gaining momentum". *தி இந்து*. 12 April 2012. பார்க்கப்பட்ட நாள் 13 April 2012.
4. ↑
5. ↑  ஆதி (3 பெப்ரவரி 2018). "இது நம்ம விலங்கு: தென்னிந்தியாவின் அடையாளம்". *கட்டுரை*. தி இந்து தமிழ். பார்க்கப்பட்ட நாள் 3 பெப்ரவரி 2018. `{{cite web}}`: Check date values in: `|accessdate=` and `|date=` (help)

வெளி இணைப்புகள்
---------------

* Palayakottai Pattagar Cattle Farm and Research Centre
* Oklahoma State University: Kangayam
**ஆந்தைக் கிளி** அல்லது **காக்காப்போ** ( **kakapo** (மாவோரி மொழி: ***kākāpō*** அல்லது இரவுக் கிளி ), *Strigops habroptilus* (Gray, 1845), என்பது, ஒரு வகைக் கிளி ஆகும். இது ஒரு பறக்காத பறவையாகத் தரையில் வாழக்கூடிய ஒரு இரவாடி இவை நியூசிலாந்தில் காணப்படக்கூடிய அகணிய உயிரினமாகும்.

இவை மஞ்சள், பச்சை கலந்த நிறத்துடன், பூனை மீசை போன்று வாயைச் சுற்றி முளைத்துள்ள மயிர் போன்ற இறகுகள், பெரிய சாம்பல் நிற அலகு, குறுகிய கால்கள், பெரிய கால் அடிகளை உடையவை. இவற்றின் இறக்கைகள் மற்றும் வால் ஒப்பீட்டளவில் குறுகிய நீளமுடையவை. இது உலகின் ஒரே பறக்கமுடியாத கிளியாக இருக்கிறது, இவை உடல் பருமன் கொண்டவை; இரவு நேரங்களில் மட்டும் திரியக்கூடிய தாவர உண்ணிகளாகும். மேலும் இவ்வினப் பறவைகள் உடல் தோற்றத்தில் பால் ஈருருமை தோற்றம் உடையவை, இவை உலகில் நீண்டநாள் வாழும் பறவைகளில் ஒன்றாகும். சில கிளிகள் 120 ஆண்டுகள்வரைகூட உயிர் வாழும்.
நியூசிலாந்தின் பல பறவை இனங்களைப் போலவே, ஆந்தைக் கிளியும் மாவோரி மக்களின் பழங்குடி வாழ்வில் வரலாற்று சிறப்புமிக்கதாக, பாரம்பரியப் புனைவுகள் மற்றும் நாட்டுப்பறவியல் முக்கியத்தவம் மிக்கதாக இருந்தது. இவை இந்தப் பழங்குடி இனத்தவரால் வேட்டையாடப்பட்டு பல வகையில் பயன்படுத்தப்பட்டன. இவற்றின் இறைச்சி உணவுத் தேவைக்கும், இவற்றின் சிறகுகள் ஆடைகளை மதிப்பு மிக்கதாக மாற்றுவதற்கும் இம்மக்களுக்குப் பயனுள்ள பொருள்களாக இருந்தன.

மேற்கோள்கள்
-----------

1. ↑  "*Strigops habroptila*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2013. பார்க்கப்பட்ட நாள் 26 November 2013. `{{cite web}}`: Invalid `|ref=harv` (help)
2. ↑  Best, H. A. (1984). "The foods of kakapo on Stewart Island as determined from their feeding sign" (PDF). *New Zealand Journal of Ecology* **7**: 71–83.. பார்த்த நாள்: 15 January 2016.
3. ↑  Powlesland, Ralph G.; Don Merton; Cockrem, John F. (2006). "A parrot apart: the natural history of the kakapo (*Strigops habroptilus*), and the context of its conservation management". *Notornis* **53** (1): 3–26.. பார்த்த நாள்: 2017-03-17.
4. ↑  "இந்த உயிரினங்களைத் தெரியுமா?". *கட்டுரை*. தி இந்து. 15 மார்ச் 2017. பார்க்கப்பட்ட நாள் 17 மார்ச் 2017. `{{cite web}}`: Check date values in: `|accessdate=` and `|date=` (help)
Proof without words of the வர்க்கப்படுத்தப்பட்ட முக்கோண எண் ((Gulley 2010)) that the sum of the first n cubes is the square of the nth முக்கோண எண்
கணிதத்தில் **வார்த்தைகளற்ற நிறுவல்முறை** அல்லது **காட்சி நிறுவல்** (*proof without words*, *visual proof*) என்பது, ஒரு கணிதக் கூற்று அல்லது கணித முற்றொருமையின் ஒருவகையான விளக்கம் ஆகும். இம்முறையில் எடுத்துக்கொள்ளப்பட்ட கூற்றானது தன்-விளக்கப் படங்களின் மூலம் மட்டுமே விளக்கப்படுகிறது. எந்தவொரு வார்த்தை விளக்கமும் அங்கு இடம்பெறாது. தன்-விளக்க இயல்பால் இது, முறையான நிறுவல்முறைகளைவிட எளிதான புரிதலைத் தருகின்றது. ஒரு குறிப்பிட்ட வகைக்கானதாக படம் அமைந்திருந்தாலும் அதனை ஒரு நிறுவல்முறையாகக் ஏற்றுக்கொள்வதற்கு, அது பொதுமைப்படுத்தக் கூடியதாகவும் இருக்கவேண்டும்.

வார்த்தைகளற்ற நிறுவலானது அது விளக்கும் கூற்றைப் பற்றிய தருக்க விளக்கத்தை கொண்டிராததால், இதனை முறையான கணித நிறுவலுக்குச் சமமானதாகக் கருதமுடியாது. இருப்பினும், கூற்றினைப் புரிந்துகொள்ளும் விதத்தில், தரமான உள்ளுணர்வுகளை படத்தைக் காண்போருக்கு காட்சி நிறுவல் ஏற்படுத்தும்.

மேற்கோள்கள்
-----------

1. ↑  Dunham 1994, ப. 120
2. ↑  Weisstein, Eric W. "Proof without Words", *MathWorld*. Retrieved on 2008-6-20
**டேஷ் இன் ஸ்பிளாஸ் (Dash N Splash)** என்பது தமிழ்நாட்டில் சென்னையில் உள்ள தண்ணீர் விளையாட்டை மையமாகக் கொண்ட விளையாட்டுப் பூங்கா ஆகும். இந்தப் பூங்கா 1995 முதல் இயங்கிவருகிறது, இதுதான் சென்னையின் முதல் தண்ணீர் பொழுது போக்குப் பூங்கா ஆகும். சென்னை நகரின் வெப்பம், வியர்வை, தூசு ஆகியவற்றில் இருந்து விடுபட்டு, புத்துணர்வு பெறும்விதமாகத் தண்ணீர் பூங்கா திறக்கும் யோசனையின் பேரில் நடிகர் சூர்யாவால் இந்தப் பூங்கா திறக்கப்பட்டது. பூங்காவில் முழுமையாக முழு புத்துணர்ச்சியடையவும், தளர்வை நீக்கும் வகையில் தென்னை மரங்கள் வளர்க்கப்பட்டு உள்ளது. இந்தப் பூங்காவில் பெரியவர்கள், குழந்தைகள் மற்றும் மூத்த குடிமக்களுக்கு ஏற்ற வகையில் நீர் தேக்கங்கள் மற்றும் நீர் சரிவுகள் உள்ளன. இந்தப் பூங்கா தற்போது நிரந்தரமாக மூடப்பட்டுள்ளது.

பூங்காபற்றி
-----------

டேஷ் இன் ஸ்பிளாஸ் பூங்காவின் பெரும்பகுதி மேவலூர் குப்பம் கிராமத்திற்கு உட்பட்டது. இதன் எண்ணற்ற நீர் விளையாட்டுகள், நீர் சரிவுகள் போன்றவை பார்வையாளர்களை கவரும் விதத்தில் இருந்தது. இங்குள்ள குறிப்பிடத்தக்க நீர் விளையாட்டுகள் அலை ஸ்லைடு, விழும் ஸ்லைடு மற்றும் சுழல் ஸ்லைடு போன்றவற்றுடன், நீச்சல் குளம், செயற்கை மழை, அனைத்து வயதினருக்குமான அருவி போன்றவையும் உள்ளன.

இடம்
----

இது பூந்தமல்லிக்கு அருகில் சென்னை- பெங்களூர் தேசிய நெடுஞ்சாலையில் (NH4) சென்னையில் இருந்து 30 கிலோமீட்டர்கள் (19 mi) தொலைவில் உள்ளது. இது 21 ஏக்கர்கள் (8.5 ha) பரப்பளவில், மேலவாக்கம் கிராமத்தில் உள்ள தெலுங்கு கங்கைத் திட்டம் கால்வாய் மற்றும் சவீதா பொறியியல் கல்லூரிக்கு அருகில் உள்ளது.

நேரம்
-----

ஆண்டு முழுவதும் காலை 10.00 மணிமுதல் மாலை கதிரவன் மறையும்வரை அனுமதி உண்டு. பூங்காவில் ஸ்லைடு சவாரி, சுழல் சவாரி, தடையற்ற வீழ்ச்சி, அலை ஸ்லைடு மற்றும் பல பொழுதுபோக்கு சவாரிகள் உள்ளன.

மேற்கோள்கள்
-----------

1. 1 2  "Chennai: Dash 'N Splash, Chennai TOurist Places to Visit for Amusement Park". Must See India. Archived from the original on 17 ஜூலை 2012. பார்க்கப்பட்ட நாள் 22 December 2012. `{{cite web}}`: Check date values in: `|archive-date=` (help)
2. ↑  "Dash N Splash - Fun Spot". *Chennai Online* இம் மூலத்தில் இருந்து 2009-05-04 அன்று. பரணிடப்பட்டது.. .
3. ↑  "Where summer is fun". *The Hindu*. 15 May 2000 இம் மூலத்தில் இருந்து 18 பிப்ரவரி 2011 அன்று. பரணிடப்பட்டது.. .
**காசுமீர் இலக்கிய விழா** (*Kashmir Literature Festival*) என்பது சம்மு மற்றும் காசுமீரின் எழுத்தாளர்களின் திருவிழா ஆகும். இத்திருவிழாவின் மூலம் இலக்கிய உரையாடல்கள், விவாதங்கள் மற்றும் வாசிப்புகள் மூலம் கவிதை மற்றும் கலாச்சார பாரம்பரியம் போன்ற இலக்கியங்களை மேம்படுத்துவதில் கவனம் செலுத்தப்படுகிறது. சம்மு காசுமீர் வரலாற்றில் 2011 செப்டம்பரில் சிறீநகரில் உள்ள தில்லி பொதுப் பள்ளியில் இதனை முதன்முதலில் நடத்தத் திட்டமிடப்பட்டது. ஆனால் சில எழுத்தாளர்கள் ஏற்பாட்டாளர்களுக்கு எதிராக எதிர்ப்பு தெரிவித்ததை அடுத்து அது ரத்து செய்யப்பட்டது.

நிகழ்வுகள்
----------

முதல் நிகழ்வு *ஹாருத்* (இலையுதிர் காலம்) என்றும், இரண்டாவது நிகழ்வு *சவுந்த்* (வசந்தம்) என்றும் பெயரிடப்பட்டது. இந்நிகழ்ச்சியினை பிப்ரவரி 2015-ல் தூர்தர்ஷன் மற்றும் *ரேடியோ காஷ்மீர்* இணைந்து நடத்தத் திட்டமிடப்பட்டது. சம்மு காசுமீர் அரசு தன்னார்வ தொண்டு நிறுவனங்களுடன் இணைந்து இரண்டாவது நிகழ்வை நடத்தியது. இது கலை, இலக்கியம், ஊடகம் மற்றும் காஷ்மீரி திரைப்படத்துறை போன்றவற்றில் கவனம் செலுத்தியது.

மேற்கோள்கள்
-----------

1. ↑  Bukhari, Shujaat (August 14, 2011). "'Apolitical' literature festival in Kashmir triggers debate" – via www.thehindu.com.
2. ↑  "Kashmir literary festival off over fears of violence". *DAWN.COM*. August 30, 2011.
3. ↑  "After Harud, now Sounth (spring) literature festival in Kashmir". January 9, 2015. Archived from the original on ஏப்ரல் 30, 2021. பார்க்கப்பட்ட நாள் பிப்ரவரி 6, 2023. `{{cite web}}`: Check date values in: `|access-date=` and `|archive-date=` (help)

மேலும் படிக்க
-------------

* "Kashmir to host spring lit fest with 'protest in expression' theme". *Hindustan Times*. 2015-03-27. பார்க்கப்பட்ட நாள் 2021-04-29.
* Burke, Jason (2011-08-12). "Kashmir's first literary festival hit by controversy". *the Guardian*. பார்க்கப்பட்ட நாள் 2021-04-29.

மேலும் பார்க்கவும்
------------------

* ஜெய்ப்பூர் இலக்கிய விழா
இந்திய தேசியக் கொடியை ஏற்றியவுடன் மரியாதை செலுத்துவதும் பின்னர் **தேசிய கீதம்** இசைப்பதும் வழக்கமான வழக்கமாகும்.1942 ஆம் ஆண்டில் தான் சுதந்திர வேட்கையை எழுப்பும் வகையில் **வந்தே மாதரம்** பாடல் ஒலிக்கத் தொடங்கியது.அதே ஆண்டில் மகாத்மா காந்தியின் தலைமையில் நடந்த வெள்ளையனே வெளியேறு இயக்கத்தின் போது **செய் அல்லது செத்து மடி** என்ற வாக்கியம் சரித்திரப் புகழ் பெற்றது.அதைப் போல் 1945 ஆம் ஆண்டு **சுபாசு சந்திர போசு** தலைமையிலான இந்திய தேசிய ராணுவத்தினர் மீது ஆங்கிலேயர்கள் விசாரணை நடத்தத் தொடங்கிய போது தான் **செய்கிந்த்** என்ற வார்த்தை உருவாயிற்று.

செண்பகராமன் பிள்ளை
------------------

உண்மையில் இந்த வார்த்தை திருவனந்தபுரத்தில் பிறந்த செண்பகராமன் பிள்ளை,தன் ரத்தத்தில் ஊறிய சுதந்திர வேட்கையின் காரணமாக இளம் வயதிலேயே தன் நண்பர்களைச் சந்திக்கும் போது செய்கிந்த் என்று கூறுவாராம். நாளடைவில் இது பிரபலமடையத் தொடங்கியது.1908 ஆம் ஆண்டில் செண்பகராமன் மேற்படிப்புக்காக செர்மனி சென்றார்.வெளிநாட்டில் இருந்தாலும் அவரது மனதில் தாய் நாட்டைப் பற்றிய சிந்தனை தான் மேலோங்கி இருந்தது.பொருளாதாரத்தில் பட்டம் பெற்றவுடன் பிரித்தானிய அரசாங்கத்திற்கு எதிரான நடவடிக்கைகளில் இறங்கினார்.1914 ஆம் ஆண்டில் செப்டம்பர் 22 ஆம் தேதி சென்னை அருகே வந்து சென்ற செர்மனியின் எம்டன் யுத்தக் கப்பலில் கடற்படைத் தளபதியாக செண்பக ராமன் பணியாற்றினார்.

செண்பகராமன் பிள்ளை நேதாசியுடன் சந்திப்பு
----------------------------------------

1933 ஆம் ஆண்டு வியன்னாவில் முதன் முதலாக செண்பகராமன் பிள்ளை நேதாசியை சந்தித்த போது செய்கிந்த் என்று கூறி வணக்கம் தெரிவித்தது நேதாசியை மிகவும் கவர்ந்தது. இந்திய தேசிய ராணுவ வட்டாரத்தில் ராணுவ வீரர்கள் ஒருவரையொருவர் சந்திக்கும் போது செய்கிந்த் என்று கூறுவது வழக்கமாயிற்று. 1941 ஆம் ஆண்டு செர்மனியில் இந்திய ராணுவ கைதிகள் சந்திப்புக் கூட்டத்தில் பேசிய நேதாசி,அவர்களை இந்திய தேசிய ராணுவத்தில் சேர அழைப்பு விடுத்தார்.1941 ஆம் ஆண்டு நவம்பர் 2 ஆம் தேதி,செர்மனியில் சுதந்திர இந்தியா மையத்தில் நடந்த கூட்டத்தில், இனி நம்முடைய ராணுவ வீரர்களும்,இந்திய சுதந்திரத்திற்காகப் போராட விரும்புகிறவர்களும் தங்களை அடையாளம் காட்டிக்கொள்ள ஒருவருக்கொருவர் சந்திக்கும் போது செய்கிந்த் என்று சொல்ல வேண்டும் என்ற தீர்மானத்தை நேதாசி நிறைவேற்றினார்.

செய்கிந்த் பிரகடனம்
-------------------

1947 ஆம் ஆண்டு ஆகஸ்ட் 15 ஆம் தேதி இந்தியா சுதந்திரமடைந்த அன்று செங்கோட்டையில் முதல் இந்திய சுதந்திரக் கொடியை ஏற்றி வைத்த முதலாவது இந்தியப் பிரதமரான சவகர்லால் நேரு தன்னுடைய உரையை முடித்த பின்னர்,செய்கிந்த் என்று உரத்துக் கூறியது,கூடியிருந்தவர்கள் அனைவரையும் பெருங்குரலில் செய்கிந்த் என்று கூற வைத்தது.அப்போது முதல் அனைத்து அரசு நிகழ்ச்சிகளிலும் இறுதியில் செய்கிந்த் என்று கூறுவது வழக்கமானது..

மேற்கோள்கள்
-----------

1. ↑   (6 மார்ச்சு, 2011). "*செண்பகராமன் பிள்ளை*". தினமணி. (Web link). Retrieved on 11 திசம்பர் 2013.
2. ↑  அ.குமார் (26.01.2014). *செய்கிந்த் வரலாறு*. மதுரை.
**நலமாத பத்மாவதி ரெட்டி** (*Nalamada Padmavathi Reddy*) தெலுங்கானா பகுதியைச் சேர்ந்த ஓர் இந்திய அரசியல்வாதி ஆவார். இவர் கோதாட் சட்டமன்றத் தொகுதியின் உறுப்பினர் ஆவார். இவர் இந்திய தேசிய காங்கிரசு கட்சியைச் சேர்ந்தவர்.

ஆரம்பகால வாழ்க்கை மற்றும் கல்வி
-------------------------------

இவர் கட்டிடக்கலை பட்டதாரி ஆவார். மேலும் இவர், ஐதராபாத்தின் இரிஷி வேலி பள்ளியிலும், ஜவகர்லால் நேரு தொழில்நுட்ப பல்கலைக்கழகத்திலும் மாணவியாகவும் இருந்தார். சில ஆண்டுகள் பெங்களூரில் உள்அலங்கார வடிவமைப்பையும் பயின்றார்.

அரசியல் வாழ்க்கை
----------------

பத்மாவதி, கோதாட் சட்டமன்றத் தொகுதியில் போட்டியிட்ட முதல் பெண் போட்டியாளராக இருந்தார். 2014 ஆம் ஆண்டு தெலுங்கானா சட்டமன்றத் தேர்தலின் போது தன்னை எதிர்த்துப் போட்டியிட்ட வேட்பாளரை 13,374 வாக்குகள் வித்தியாசத்தில் தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

தெலுங்கானா காங்கிரஸ் கட்சியின் தற்போதைய தலைவரும் முன்னாள் அமைச்சருமான நளமதா உத்தம்குமார் ரெட்டியினை இவர் திருமணம் செய்து கொண்டார்.

மேற்கோள்கள்
-----------

1. ↑  They come from diverse backgrounds
2. ↑  Profile
3. ↑  Uttam’s wife Kodad’s 1st woman contestant
[*தொடர்பிழந்த இணைப்பு*]
4. ↑  "Kodad Results". Archived from the original on 2016-03-04. பார்க்கப்பட்ட நாள் 2021-06-28.
5. ↑  Uttam wangles Kodad Assembly ticket for wife
**காட்டூர் திருவாலீசுவரர் கோயில்** தமிழ்நாட்டில் திருவள்ளூர் மாவட்டம், காட்டூர் என்னும் ஊரில் அமைந்துள்ள சிவன் கோயில் ஆகும். இக்கோயில் சென்னையிலிருந்து 33 கி.மீ தொலைவிலும், மீஞ்சூரிலிருந்து 10 கி.மீ. தொலைவிலும் அமைந்துள்ளது.

வரலாறு
------

இக்கோயில் சோழர் காலத்தைச் சேர்ந்தது.

கோயில் அமைப்பு
--------------

இக்கோயில் அழகிய இராச கோபுரத்துடன் அமைந்துள்ளது. இராச கோபுரம் ஐந்து நிலைகளுடன், கிழக்கு நோக்கி உள்ளது. இக்கோயிலில் திருவாலீசுவரர், திரிபுரசுந்தரி சன்னதிகள் உள்ளன. இங்குக் கோயில் குளம் உள்ளது. கோயில் கருவறை கஜபிருஷ்ட (தூங்கானை மாடம்) விமானத்துடன் உள்ளது. கருவறையில் ஈசன் சதுரபீட ஆவுடையாருடன் சிவலிங்க பாண அமைப்புடன் உள்ளார். கருவறைக்கு நேர் எதிரே வாலியின் சிலை பிரதிட்டை செய்யபட்டுள்ளது. இச்சிலை 2011 இல் நிறுவப்பட்டதாக தெரிகிறது. விநாயகர், முருகர், நடராசர், நவக்கிரகங்கள், கோட்டமூர்த்திகள் ஆகியோரின் திருமுன்கள் இக்கோயிலில் அமைந்துள்ளன. பொதுவாக எல்லா கோயில்களிலும் நவக்கிரக சிற்றாலயமானது கோயிலின் வழகிழக்கு திசையில்தான் அமைக்கப்பட்டிருக்கும். ஆனால் இக்கோயிலில் தென்கிழக்கு மூலையில் நவக்கிரக சிற்றாலயம் அமைந்துள்ளது ஒரு தனிச் சிறப்பாகும். இக்கோயிலின் அம்மனான திரிபுரசுந்தரியின் திருமுன் தெற்கு பார்த்த நிலையில் உள்ளது. கருவறையில் அம்மன் நான்கு கரங்களுடன் உள்ளார். கையில் பாசாங்குசம் ஏந்தி அபய, வரத முத்திரைகளுடன் காட்சியளிக்கிறார்.

கோயிலின் தலமரமாக மகிழமரம் உள்ளது. இக்கோயிலில் பல இதழ்களைக் கொண்ட மகாவில்வ மரம் உள்ளது ஒரு தனிச் சிறப்பாகும். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிருவகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. 1 2 3 4  "சதுர பீடத்தில் அருளும் காட்டூர் ஸ்ரீவாலீசுவரர்". *Hindu Tamil Thisai*. 2023-06-22. பார்க்கப்பட்ட நாள் 2023-06-23.
3. ↑  "Tiruvalleeswarar Kattur". *Million Gods* (in ஆங்கிலம்). பார்க்கப்பட்ட நாள் 2023-06-23.
4. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**திருச்சி சிவா**  (Tiruchi Siva) (பிறப்பு: 6 சூன், 1954) இந்தியாவின் நாடாளுமன்ற மாநிலங்களவை (மேலவை) உறுப்பினரும், திமுக வின் தலைவர்களுள் ஒருவரான **திருச்சி நடேசன் சிவா** (அ) **திருச்சி என். சிவா**, தமிழகத்தின் திருச்சி மாவட்டத்தில் பிறந்தவராவார். திராவிட முன்னேற்றக் கழகத்தின் பேச்சாளர்களில் ஒருவரான இவர் எழுத்தாளரும், இலக்கியவாதியுமாவார்.

ஒருமுறை நாடாளுமன்ற மக்களவை உறுப்பினராகவும், தற்போது நாடாளுமன்ற மாநிலங்களவை உறுப்பினராகவும் தேர்ந்தெடுக்கப்பட்டு மக்கள் பணியாற்றி வருகிறார்.

இலங்கைவாழ்த் தமிழர்களுக்காக நாடாளுமன்றத்தில் அதிகமாகக் குரல் கொடுத்தவர்களில் இவரும் ஒருவர்.[] நூல்கள் பலவற்றையும், அவரின் கட்சிப் பத்திரிகையான முரசொலியில் பல சமுதாய, விழிப்புணர்வு மற்றும் அரசியல் தொடர் கட்டுரைகளையும் எழுதியவர். அவர் எழுதிய நூல்களில் *தலைநகரில் தமிழன் குரல்* என்ற நூல் புகழ்பெற்ற நூலாகும், *மேலும் குற்றவாளிக் கூண்டில் சாக்ரடீஸ்* என்ற நூலையும் எழுதியுள்ளார். மாணவப் பருவத்திலேயே திமுக மாணவரணியில் சேர்ந்து கட்சிப் பணியாற்றியவர். 1976 நெருக்கடி நிலையின் போது மிசாக் கைதியாகச் சிறை சென்றவர்.

தனிநபர் மசோதா
-------------

45 ஆண்டுகளுக்கு பிறகு இவர் கொண்டு வந்த திருநங்கைகளுக்கு சம உரிமை வழங்கும் தனிநபர் மசோதா 2015 ஆம் ஆண்டு மாநிலங்களவையில் நிறைவேற்றப்பட்டது குறிப்பிடத்தக்கது. இதற்கு முன்பு 1970ஆம் ஆண்டு தான் கிரிமினல் மேல்முறையீட்டு வழக்கு விசாரணை அதிகார வரம்பை விரிவுபடுத்துதல் தொடர்பான தனிநபர் மசோதா சட்டமாக நிறைவேற்றப்பட்டது குறிப்பிடத்தக்கது.

மேற்கோள்கள்
-----------

1. 1 2 3 4  திருச்சி சிவா மாநிலங்களவை உறுப்பினர் தன்விவரக் குறிப்பு இணையம் பரணிடப்பட்டது 2011-05-29 at the வந்தவழி இயந்திரம் பார்த்து பராணிடப்பட்ட நாள் 12-06-2009
2. ↑   *45 ஆண்டுகளுக்கு பிறகு தனிநபர் மசோதா வெற்றி: திருச்சி சிவா சாதனை*. விகடன். 25 ஏப்ரல் 2015. .
3. ↑   *RS passes Bill on transgender rights*. The Hindu. 24 April 2015. .
**ஆர். கோவர்த்தனம்** (*R Govardhanam*, 21 பெப்ரவரி 1928 – 18 செப்டம்பர் 2017) தமிழ்த் திரைப்பட இசையமைப்பாளர் ஆவார்.*நாதஸ்வர ஓசையிலே...* (பூவும் பொட்டும்), *அந்த சிவகாமி மகனிடம்*... (பட்டணத்தில் பூதம்) ஆகிய பிரபலமான பாடல்களை இசையமைத்தவர்.

வாழ்க்கைக் குறிப்பு
-------------------

தெலுங்கைத் தாய்மொழியாக கொண்டவர் கோவர்த்தனம். பெங்களூரில் வசித்து வந்தார். தந்தை பெயர் இராமச்சந்திர செட்டியார். கோவர்த்தனத்தின் தமையன் ஆர். சுதர்சனம் ஒரு பிரபலமான இசையமைப்பாளர். இராமச்சந்திர செட்டியார் குடும்பத்துடன் சென்னைக்கு குடிபுகுந்தார். தந்தையும் கருநாடக இசை அறிந்தவர். தந்தையிடமும், தமையனாரிடமும் கோவர்த்தனம் கருநாடக இசையைப் பயின்றார். சென்னைக்கு வந்து தமிழும் கற்றுக் கொண்டார். தமிழ், தெலுங்கு, கன்னடம் ஆகிய மூன்று மொழிகளிலும் எடுக்கப்பட்ட *ஜாதகம்* (1953) முதன்முதலாக இசையமைக்கும் வாய்ப்புக் கிடைத்தது. இத்திரைப்படத்திலேயே பி. பி. சிறினிவாஸ் தமிழில் பாடகராக அறிமுகமானார். எம். எஸ். விஸ்வநாதன், டி. கே. ராமமூர்த்தி, இளையராஜா, விஜயபாஸ்கர், சந்திரபோஸ், தேவா எனப் பல இசையமைப்பாளர்களுக்கு 'இசை ஒருங்கிணைப்பாளராக' பணியாற்றியிருந்தார்.

இசையமைத்த திரைப்படங்கள்
-----------------------

* ஜாதகம் (1953)
* ஒரே வழி (1959)
* கைராசி (1960)
* பட்டணத்தில் பூதம் (1967)
* பூவும் பொட்டும் (1968)
* அஞ்சல் பெட்டி 520 (1969)
* பொற்சிலை (1969)
* வரப்பிரசாதம் (1976)

மறைவு
-----

புதிய பறவை பாடல் ஒன்று மீள்-இசையமைப்பொன்றின் போது மின்சாரம் தாக்கி, தனது செவித்திறனை இழந்தார். 1990-களில் சென்னையில் இருந்து சேலத்திற்குக் குடிபுகுந்தார். இவர் 18 செப்டம்பர் 2017 அன்று தனது 91வது அகவையில் சேலத்தில் காலமானார்.

மேற்கோள்கள்
-----------

1. 1 2  "இசையமைப்பாளர் கோவர்த்தன் காலமானார்". தினமணி. 19 செப்தெம்பர் 2017. பார்க்கப்பட்ட நாள் 19 செப்தெம்பர் 2017. `{{cite web}}`: Check date values in: `|accessdate=` and `|date=` (help)
2. ↑  "ஆர்.கோவர்த்தனம் அன்றும் இன்றும்!". தினமலர். 23 மே 2016. Archived from the original on 26 அக்டோபர் 2021. பார்க்கப்பட்ட நாள் 19 ஆகத்து 2017.
**ப. குமார்** (பிறப்பு: 21 ஏப்ரல் 1971) என்பவர் இந்திய அரசியல்வாதியும், திருச்சிராப்பள்ளி நாடாளுமன்றத் தொகுதியின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

வாழ்க்கை வரலாறு
---------------

தமிழ்நாட்டின், புதுக்கோட்டை மாவட்டம், கந்தர்வக்கோட்டைத் தாலுக்காவில் உள்ள புனல்குளம் என்ற ஊரைப் பூர்வீகமாகக் கொண்ட பழனிவேல் மற்றும் தாயார் முனியம்மாள் ஆகியோருக்கு மகனாக 1971 ஆம் ஆண்டு ஏப்ரல் மாதம் 21 ஆம் நாள் குமார் பிறந்தார்.. சட்டத்துறையில் பணியாற்றிய இவர் திருமணமானவர். இவருக்கு ஒரு மகனும் ஒரு மகளும் உள்ளனர். பிப்ரவரி 2014 ஆம் ஆண்டு தான் போட்டியிட்ட அதே திருச்சிராப்பள்ளி நாடாளுமன்றத் தேர்தலில் இரண்டாவது முறையாக மீண்டும் தேர்ந்தெடுக்கப்பட்டார்.

அரசியல் வாழ்க்கை
----------------

அதிமுகவின் உறுப்பினரான ப. குமார் 2009 ஆம் ஆண்டு நாடாளுமன்றத் தேர்தலில் திருச்சிராப்பள்ளி தொகுதியில் போட்டியிட்டு தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியைச் சேர்ந்த சாருபாலா தொண்டைமானை 4,335 வாக்குகள் வித்தியாசத்தில் தோற்கடித்தார். இவர் பெற்ற மொத்த வாக்குகள் 2,98,710 ஆகும். 2014 ஆம் ஆண்டு நடைபெற்ற நாடாளுமன்றத் தேர்தலிலும் அவருடைய கட்சியின் பொதுச்செயலாளரான ஜெயலலிதாவால் வேட்பாளராக அறிவிக்கப்பட்டார். இத்தேர்தலிலும் ப. குமார் தன்னை எதிர்த்துப் போட்டியிட்ட திராவிட முன்னேற்றக்கழகத்தைச் சேர்ந்த மு. அன்பழகனை விட அதிக வாக்குகள் பெற்று இரண்டாவது முறையாக மீண்டும் தேர்ந்தெடுக்கப்பட்டார். 

### போட்டியிட்ட தேர்தல்கள்

| வருடம் | தொகுதி | முடிவு | எதிர்த்துப் போட்டியிட்டவர் | எதிர்க்கட்சி |
| --- | --- | --- | --- | --- |
| 2009 | திருச்சிராப்பள்ளி | வெற்றி | சாருபாலா தொண்டைமான் | இந்திய தேசிய காங்கிரஸ் |
| 2014 | திருச்சிராப்பள்ளி | வெற்றி | மு. அன்பழகன் | திராவிட முன்னேற்றக் கழகம் |

மேற்கோள்கள்
-----------

1. ↑  P Kumar re-nominated for Trichy Lok Sabha seat. *The Times of India*. Retrieved 3 July 2014.
2. ↑  திருச்சிராப்பள்ளி Parliamentary Constituency 2014 Election Results. *Election.in*. Retrieved 9 July 2014.
**மலையக காமன் கூத்து** (ஆங்கிலம்:Malayaga Kaman Koothu) என்பது இலங்கையின் மலையகத் தமிழர்களின் பாரம்பரியக் கலைகளில் ஒன்றாகும்.

வரலாறு
------

ஆரம்ப ஆங்கிலேயர் காலத்தில் தேயிலைத் தோட்டப்பயிர் செய்கை ஆரம்பிக்கப்பட்டது. இவை இலங்கையின் மத்திய பகுதியான மலைநாட்டில் ஆரம்பிக்கப்பட்டது. இத்தொழிலில் ஈடுபடுவதற்கு இலங்கையர் ஒருவரும் முன்வராத காரணத்தினால் இந்தியாவிலிருந்து தமிழ்த் தொழிலாளர்களை அழைத்து வரப்பட்டனர். அப்படி அழைத்து வந்த மக்களுடன் கிராமியக் கலைகளில் வல்ல இசைக்கலைஞர்கள் மற்றும் ஆடல், கூத்துக் கலைஞர்களும் வந்திருக்கலாம். அவர்கள் இந்தியாவில் தாம் ஆடியும் பாடியும் வந்த கலைகளை இலங்கையில் பரப்பினர்.

காமனுடைய வரலாறு மிகவும் தொன்மையானது. காமனை வழிபடும் மரபும் தொன்மையானது. சிலப்பதிகாரம் மற்றும் கலித்தொகை ஆகிய நூல்களில் காமன் பண்டிகை பற்றிய குறிப்புக்களும், காமன் நோன்பு பற்றிய செய்திகளும் காணப்படுகின்றன. பெரும்பாலும் பெண்களே காம வேளை நோற்று வந்தனர். காம வேளை முக்கியமாக இரண்டு நோக்கங்களுக்காவே நோற்றனர். ஒன்று நல்ல கணவனை அடைய மற்றையது அடைந்த கணவனைப் பிரியாது மகிழ்வுடன் நெடுங்காலம் வாழ்தல். ஒவ்வொரு வருடமும் மாசி மாதத்து அமாவாசைக்கு பின் வரும் 3 ஆம் நாளிலிருந்து 30 நாட்கள் நோற்கப்படுகின்றன.

காமன் கூத்துக் கதை
------------------

காமன் கூத்து இரவு ஏழு மணி தொடக்கம் விடியும் வரை ஆடப்படும். மலையகத்தில் காணப்படும் காமன் கூத்து கதையின் படி சிவன் அக்கணது தவத்தை 
அழித்த பின்னர் பெருங்கோபத்தோடு இமயமலையில் தவமிருக்கின்றார். அதனால் தேவலோகம் அவதியுறுகின்றது. இந்த நேரத்தில் தேவர்கள் என்ன செய்வது என்று தவிக்கையில் இந்திரன் சிவனுடைய தவத்தைக் கலைக்கச் செய்யும்படி மன்மதனுக்கு தூதோலை அனுப்புகின்றார். இந்திரனின் கட்டளையின் ஏற்று மன்மதனும் சிவனின் தவத்தைக் கலைத்ததால் சிவனின் சினத்தினால் மன்மதன் மடிகிறான். பின்னர் சிவனின் மகளான ரதி தந்தை சிவனிடம் அழுது புலம்பி என்னுடைய கணவனின் செயலுக்கு வருந்தி கணவனை உயிர்ப்பிக்குமாறு பணிகிறாள். மூன்றாவது நாள் சிவன் மன்மதனுக்கு உயிர் கொடுத்ததாக ஐதீகம் உள்ளது. மன்மதன் தனது தவறை எண்ணி சிவனிடம் மன்னிப்பு கேட்கிறார். என்று கதை அமைகிறது.

ஆதாரம்
------

1. ↑  "காப்பகப்படுத்தப்பட்ட நகல்". Archived from the original on 2010-06-26. பார்க்கப்பட்ட நாள் 2014-05-20.
2. ↑  de Silva, C.R. *Sri Lanka - A History*, pp.177, 181.
3. ↑  "காமன் கூத்து விழா கோலாகலம்". தினகரன். 18-03-2014. பார்க்கப்பட்ட நாள் மே 21, 2014. `{{cite web}}`: Check date values in: `|accessdate=` and `|date=` (help)
[*தொடர்பிழந்த இணைப்பு*]

வெளியிணைப்பு
------------

மலையகப் பாரம்பரிய கலையான காமன் கூத்து வரலாறு பரணிடப்பட்டது 2016-03-04 at the வந்தவழி இயந்திரம்

காமன் கூத்து 'பொகவந்தலாவை லெட்சுமி தோட்டம் மத்திய பிரிவு' ஓர் அறிமுகக் குறிப்பு

காமன் கூத்தினை நவீனமயப்படுத்தலாமா?
**அல் சிந்தகா சுரங்கப்பாதை** (*Al Shindagha Tunnel*) என்பது ஐக்கிய அரபு அமீரகத்தின் ஏழு பெரிய அமீரகங்களில் இரண்டாவது பெரிய அமீரகமான துபாயில் உள்ள ஒரு சுரங்கப்பாதை ஆகும். 1975 ஆம் ஆண்டு இச்சுரங்கப் பாதை திறந்து வைக்கப்பட்டது. இரு வழிகளிலும் கிட்டத்தட்ட 55000 பேர் தினசரி பயணிக்கும் இப்பாதை மிகப் பழமையானதும் பரபரப்பானதுமான சுரங்கப்பாதையாகும். 
துபாய் தேய்ரா - அல் ராசு பகுதியையும், அல் சிந்தகா ஆகிய இரண்டு பகுதிக்கும் இடைப்பட்ட நீரோட்ட பகுதியை கடக்கும் ஒரு சுரங்கப்பாதை இதுவாகும்.

அமைப்பு
-------

இந்த சுரங்கப்பாதை ஒவ்வொரு திசையிலும் இரண்டு பாதைகளாக, நான்கு பாதைகளைக் கொண்டுள்ளது. 5 மீட்டர் உயரமுள்ள வாகனங்கள் மட்டுமே இதன் வழி செல்ல முடியும். மேலும் இதில் வேகம் 60 கிமீ / மணி அளவில் நிர்ணயிக்கப்பட்டுள்ளது.

சராசரியாக ஒரு நாளைக்கு 55,000 வாகனங்கள் இதில் பயணிக்கின்றன. துபாய் போக்குவரத்து ஆணையத்தின் கீழ் இது இயங்கிவருகின்றது.

சுரங்கப்பாதை கட்டப்பட்டு ஏறத்தாழ 45 ஆண்டுகளுக்கும் மேலாக ஆகிவிட்டதால் அதற்கு மாற்றாக பல வரிசைகளை கொண்ட நவீன பாலம் அமைக்க திட்டமிடப்பட்டு பணிகள் துவங்கியுள்ளன.

மேற்கோள்கள்
-----------

1. ↑  "Shindagha Tunnel- 36 and going strong". Khaleej Times. 22 August 2010. Archived from the original on 1 டிசம்பர் 2016. பார்க்கப்பட்ட நாள் 15 ஜனவரி 2019. `{{cite web}}`: Check date values in: `|access-date=` and `|archive-date=` (help)
2. ↑  "சுரங்கப்பாதை கட்டுமானத்தின் போது". யூடியூப் வீடியோ.
3. ↑  "Ruler of Dubai launches construction of Dh394m Shindagha Bridge project". thenational. 19 May 2018.
**இசபெலின் கீச்சான்** (*Isabelline shrike*) அல்லது **தவுரியன் கீச்சான்** (*லானியசு இசபெல்லினசு*) என்பது கீச்சான் குடும்பத்தைச் சேர்ந்த சிற்றினம் ஆகும். இது முன்பு சிவப்பு முதுகு கொண்ட கீச்சான் மற்றும் செவ்வால் கீச்சான் ஆகியவற்றின் இணை இனமாகக் கருதப்பட்டது. இது காசுபியன் கடல் மற்றும் வடக்கு மற்றும் மத்திய சீனாவின் தென்கிழக்கே கைதாம் படுகையில் உள்ள ஒரு பரந்த பகுதியில் காணப்படுகிறது. ஆப்பிரிக்கா மற்றும் அரேபியாவில் குளிர்காலத்தில் காணப்படும்.

சொற்பிறப்பியல்
--------------

இதன் பேரினப் பெயர், *லானியசு*, இலத்தீன் வார்த்தையான "கசாப்பு" என்பதிலிருந்து பெறப்பட்டது. மேலும் சில கீச்சான்களின் உணவுப் பழக்கத்தின் காரணமாக "கசாப்பு பறவைகள்" என்றும் அழைக்கப்படுகின்றன. பொதுவான பெயர் குறிப்பிட்ட *இசபெலினசு* என்பதிலிருந்து, "சாம்பல்-மஞ்சள்" என்பதன் புதிய இலத்தீன் பெயரானது முதலாம் காசுடிலின் இசபெல்லா நினைவாகப் பெயரிடப்பட்டது. இவர் இசுபெயின் மூர்சிலிருந்து விடுதலை பெறும் வரை தனது உள்ளாடைகளை மாற்றமாட்டேன் என்று உறுதியளித்ததாகக் கூறப்படுகிறது. பொதுவான ஆங்கிலப் பெயர் "*ஷ்ரைக்*" என்பது பண்டைய ஆங்கில *ஸ்க்ரிக்*, "*ஷ்ரைக்*" என்பதிலிருந்து வந்தது. இது *ஷிரில்* அழைப்பைக் குறிக்கிறது.

 கட்ச்சின் பெரிய பருவகால உவர் சதுப்பு நிலத்தில் குளிர்காலத்தில்
*லானியசு இசபெல்லினசு* முட்டை

பழக்கவழக்கங்கள்
---------------

இந்த இடம்பெயரக்கூட்டிய நடுத்தர அளவிலான பாசரின் பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களிலிருந்து வேட்டையாடுகிறது. இது திறந்த பயிரிடப்பட்ட இடங்களில் இனப்பெருக்கம் செய்கிறது.

விளக்கம்
--------

இசபெலின் கீச்சான் இறகுகள், மணல் நிறம்த்தில் உள்ளன. சிவப்பு நிற வாலினைக் கொண்டது. இளம் பறவைகளை இளம் சிவப்பு-முதுகு கீச்சான்களிலிருந்து, அடிப்பகுதியில் உள்ள மிகவும் அரிதான புழுபோன்ற கோடுடைய தோற்றங்களால் வேறுபடுத்தலாம்.

மேற்கோள்கள்
-----------

1. ↑  BirdLife International (2016). "*Lanius isabellinus*". *IUCN Red List of Threatened Species* **2016**: e.T103718693A93995010. doi:10.2305/IUCN.UK.2016-3.RLTS.T103718693A93995010.en.. பார்த்த நாள்: 12 November 2021.
2. ↑   "Shrike". (Online). ஒக்ஸ்போர்ட் பல்கலைக்கழகப் பதிப்பகம்.  (Subscription or participating institution membership required.)

மேலும் படிக்க
-------------

### அடையாளம் காண

* Worfolk, Tim (2000) Identification of red-backed, isabelline and brown shrikes *Dutch Birding* 22 (6): 323-362

வெளி இணைப்புகள்
---------------

விக்கிமீடியா பொதுவகத்தில்,  
 ***இசபெலின் கீச்சான்***   
என்பதில் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***இசபெலின் கீச்சான்***

* படங்கள் - Oiseaux

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q752678
* விக்கியினங்கள்: Lanius isabellinus
* ADW: Lanius\_isabellinus
* ARKive: lanius-isabellinus
* Avibase: 959151D906A256E3
* BirdLife: 103718693
* BOLD: 52606
* ஈபேர்டு: isashr1
* Euring: 15140
* GBIF: 2492865
* iNaturalist: 12042
* IRMNG: 10215220
* ITIS: 560725
* IUCN: 103718693
* NBN: NHMSYS0000530426
* என்.சி.பி.ஐ: 276764
* Xeno-canto: Lanius-isabellinus

 |